**AGENȚIA PENTRU PROTECȚIA MEDIULUI CONSTANȚA**

**Decizia initiala de incadrare**

**Nr. 8 din 23.01.2024**

 Ca urmare a notificării adresate de **COMUNA MIRCEA VODA,** cu sediul in Judetul Constanta, Comuna Mircea Voda, strada Primariei, nr. 47, înregistrată la APM Constanta cu nr. 93 RP din 09.01.2024, cu privire la obtinerea avizului de mediu, în baza în baza HG nr.43/2020 privind organizarea si functionarea Ministerului Mediului, Apelor si Padurilor, H.G. nr. 1000/2012 modificata de H.G. 568/2013 privind reorganizarea si functionarea Agentiei Nationale pentru Protectia Mediului si a institutiilor publice aflate in subordinea acesteia si a H.G. nr. 1076/2004 privind stabilirea procedurii de realizare a evaluării de mediu pentru planuri şi programe, ca urmare a consultărilor desfaşurate in cadrul sedinţei ***Comitetului Special Constituit la nivelul judetului Constanta, din data de 23.01.2024- etapa de incadrare***, APM Constanta decide că:

 **“ PLAN URBANISTIC ZONAL (PUZ) - LOTIZARE LOCUINȚE ȘI FUNCȚIUNI COMPLEMENTARE – STRADA PRINCIPALĂ, NR. 117, LOCALITATEA SATU NOU, COMUNA MIRCEA VODA”,** propus a fi amplasat in Comuna Mircea Vodă, Satul Satu Nou, strada Principală, nr. 117, **nu necesită evaluare de mediu conform H.G. nr. 1076/2004, urmând a fi supus procedurii de adoptare fără aviz de mediu.**

Terenul care a generat PUZ, are o suprafață de 9850 mp, se află în intravilanul satului Satu Nou, comuna Mircea Vodă are destinatia actuală, teren agricol in intravilan, cu folosință arabil și are următoarele vecinătăti:

 - la nord – DN 22C;

 - la est - unitate agro - industrială;

 - la vest - teren agricol in extravilan;

 - la sud – unitate agro - industrială..

Zona studiată are o suprafață de 18232 mp.

Accesul pe amplasament se face din DN 22C ( str. Principala ) prin De 10112.

DN 22C si De 10112 sunt drumuri cu imbracaminte definitiva, respectiv asfalt.

In conformitate cu prevederile Regulamentului Local de Urbanism aferent Planului Urbanistic General al Comunei Mircea Vodă, terenul este situat in UTR6-Zona mixtă industrial-agrară și de servicii, subzonă de locuire individuală cu regim de locuire discontinuu.

Obiectivele Planului Urbanistic General:

- realizarea parcelării terenului arabil din intravilan in loturi de cca.400,00 mp – 550,00m, destinate locuințelor si funcțiunilor complementare;

- realizarea unei trame stradale care să asigure accesul la fiecare lot și legatură cu tramă stradală ezistentă in zonă;

- reconfigurarea drumurilor de acces in zonă;

- asigurarea utilitătilor necesare prin extinderea celor existente și creerea unei rețele de canalizare menajeră;

- sistematizarea vertical a terenului pentru preluarea diferentelor de nivel fata de DN 22C;

- asigurarea locurilor de parcare in incinta fiecarui lot;

- asigurarea de platforme gospodaresti pentru depozitarea selectiva a deseurilor;

- stabilirea indicilor urbanistici POT si CUT.

Prin PUZ au rezultat urmatoarele unităti funcționale

 - ZA - zona aferenta parcelei generatoare de PUZ;

 - ZB - zona parte componenta a intravilanului localității;

 - ZC - zona extravilan.

 Subzonele aferente sunt :

 ZA

 li - locuinte individuale cu regim mic/mediu de inălțime și funcțiuni complementare ;

 cr- circulații carosabile + trotuare;

 sv *-* spații verzi, protecție

 ZB

 ai/id – unitati agro - industriale

 cr - circulatii carosabile si trotuare;

 sv – spații plantate

 ZC

 a - teren agricol;

 c - circulații carosabile in extravilan;

 sv – spatii verzi, protecție

Prin parcelare vor rezulta 16 loturi pentru locuințe (Slot = 400 mp -550 mp).

**BILANȚ TERITORIAL**

|  |  |  |
| --- | --- | --- |
|  ZONE FUNCȚIONALE |  EXISTENT |  PROPUS |
|  mp |  % |  mp |  % |
| Locuinte + functiuni complementare |  - |  - |  7.190,00 |  39,44 |
| Unitate agricola industriala |  2.421,00 |  13,28 |  2.421,00 |  13,28 |
| Spatii verzi protectie |  -  |  - |  1.617,00 |  8,86 |
| Teren arabil in intravilan |  9.850,00 |  54,03 |  - |  - |
| Teren arabil in extravilan |  1.954,00 |  10,72 |  1.954,00 |  10,72 |
| Teren liber |  2.068,00 |  11,34 |  - |  - |
| Circulatie majora (DN ) |  1.000,00 |  5,48 |  900,00 |  4,94 |
| Circulatie carosabila + trotuare |  766,00 |  4,20 |  4.041,00 |  22,16 |
| Drumuri de exploatare in extravilan |  173,00 |  0,95 |  109,00 |  0,60 |
| TOTAL ZONA STUDIATA |  18.232,00 |  100,00 |  18.232,00 |  100,00 |

Indicii urbanistici propusi :

 \* parcele cu suprafata cuprinsa intre 400,00 – 550,00 mp

 a) regim de inaltime p

 POT min = 20% POT max = 35%

 CUT min = 0,200 CUT max. = 0,350

 b) regim de inaltime P+1

 POTmin = 20 % POT max = 35%

 CUT min = 0,400 CUT max = 0,700

 c) regim de inaltime P+1+M

 POTmin = 20% POT max = 35%

 CUT min = 0,520 CUT max = 1,000

**Dezvoltarea echiparii edilitare**

 **Alimentarea cu apa**

 Pentru alimentarea cu apa a zonei de lotizari se va realiza un racord la conducta de apa De 160 mm PEHD existenta in lungul DN 22C.

Conductele de apa proiectate vor avea diametrul Dn 110 x 6,6 mm PEHD, PE 100, PN 10 atm.

Dupa realizarea constructiilor de locuinte, fiecare lot va avea propriul bransament de alimentare cu apa executat la conducta de alimentare cu apa proiectata pe strada adiacenta, Dn 110 mm PEHD.

**Canalizarea menajera**

 In prezent comuna Mircea Voda nu dispune de un sistem centralizat de canalizare menajera, evacuarea apei uzate menajere se va face în bazine vidanjabile.

 Pentru viitor odata cu realizarea sistemului centralizat de canalizare al comunei, evacuarea apelor uzate menajere din zona de lotizarii pentru locuinte, se va realiza gravitational, conform configuratiei terenului, cu pante descrescatoare de la vest la est si de la nord la sud.

 Pe strazile proiectate din cadrul lotizarii se vor executa colectoare de canalizare menajera Dn 250 mm PVC – KG cu racordare la schimbarea de directie in camine de vizitare proiectate CV.

 Dupa executarea acestor colectoare, fiecare lot isi va executa propriul racord de canalizare menajera prin racordarea la reteaua stradala Dn 250 mm PVC – KG.

**Alimentarea cu energie electrică**

 Alimentarea cu energie electrică a intregului ansamblu, se va asigura cu o retea de joasă tensiune 0,4kV racordată in posturi de transformare 20/0,4 kV de 2x630kVA. Posturile de transformare vor fi amplasate la limita dintre domeniul privat al proprietarilor și domeniul public cu acces direct la acesta.

 Reteaua de distributie de joasă tensiune 0,4 kv se va realiza cu un cablu ingropat, protejat in tub PVC și va alimenta cu energie electrica firidele de distributie FDCP montate la fiecare lot, prin intermediul cutiilor stradale CS.

**Alimentarea cu caldură** a imobilelor se va face prin centrale termice cu combustibil solid – lemn, combustibil lichid – motorina, petrol, gaze petroliere lichefiate si energie electrica.

Dupa racordarea la reteaua de gaze naturale a comunei, imobilele vor fi racordate la aceasta.

**Motivele care au stat la baza luării acestei decizii au fost următoarele:**

* planul propus nu intră sub incidenţa art. 28, alin. (2) din O.U.G. nr. 57/2007 aprobată de Legea nr. 49/2011, privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;
* Pe suprafața care a generat planul se propun proiecte care intră sub incidența Legii nr 292/2018, anexa 2, pct. 10, lit.b (proiecte de dezvoltare urbana);
* în conformitate cu H.G. nr. 1076/2004, art. 11 și luând în considerare criteriile pentru determinarea efectelor semnificative potenţiale asupra mediului prevăzute în Anexa 1, planul nu ridică probleme din punct de vedere al protecţiei mediului și nu prezintă efecte probabile asupra zonei din vecinătatea amplasamentului studiat.

Până la luarea prezentei decizii, publicul nu a depus comentarii.

**Informarea şi participarea publicului** in procedura s-a realizat astfel:

* Anunţurile privind depunerea solicitării de obţinere a avizului de mediu şi de declanşare a etapei de încadrare a planului conform H.G. nr. 1076/2004 au apărut in datele de 08.12.2023 şi 11.12.2023 in ziarul „Libertatea”.

În conformitate cu art. 12 din H.G. nr. 1076/2004, în calitate de titular al planului, aveţi obligaţia să publicaţi în mass-media, conform modelului prezentat în această comunicare, decizia initiala de încadrare şi de a transmite anunţul (in original) la A.P.M. Constanţa, până la data de **29.02.2024.**

**Anunţ public:**

**COMUNA MIRCEA VODA,** cu sediul in Judetul Constanta, Comuna Mircea Voda, strada Primariei, nr. 47, titular al planului: **“ PLAN URBANISTIC ZONAL (PUZ) - LOTIZARE LOCUINTE SI FUNCTIUNI COMPLEMENTARE – STRADA PRINCIPALA, NR. 117, LOCALITATEA SATU NOU, COMUNA MIRCEA VODA”,** propus a fi amplasat in Comuna Mircea Voda, Satul Satu Nou, strada Principala, nr. 117, anunță publicul interesat că, în urma parcurgerii etapei de încadrare din ședința Comitetului Special Constituitdin data de **23.01.2024**, **s-a luat decizia supunerii procedurii de adoptare fără aviz de mediu.**

Publicul poate formula comentarii privind decizia etapei de încadrare pe care le transmite în scris Agenţiei pentru Protecţia Mediului Constanţa, strada Unirii nr. 23, telefon / fax: 0241/546696, în termen de 10 zile calendaristice de la publicarea anunţului.“

**Prezenta decizie poate fi contestata in conformitate cu prevederile Legii Contenciosului Administrativ nr. 554/2004, cu modificarile ulterioare.**

*Nerespectarea termenelor stabilite de autoritatea competentă de protecţia mediului în derularea procedurii de reglementare conduce la încetarea acestei proceduri, solicitarea actului de reglementare fiind anulată, conform Legii nr.226/2013 privind aprobarea OUG 164/2008 pentru modificarea si completarea OUG nr.195/2005 privind protectia mediului, art. 15, alin. (2), pct. b si alin. (3).*

**Director Executiv**

**Celzin LATIF**

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat:Lavinia Monica ZECA | Șef Serviciu A.A.A. | 23.01.2024 |  |
| Întocmit:Camelia COSTACHE | Consilier | 23.01.2024 |  |

Nota: Decizia initiala de incadrare s-a emis in 2 (doua)ex